Roman G. Viktjuk
Roman G. Viktjuk, f. 1936, russisk instruktør. V har instrueret på et hav af teaterscener i Rusland, det øvrige Europa og USA, men grundlagde 1991 sit eget teater i Moskva. Som iscenesætter fokuserer V på værker om bi- og homosexualitet og har endvidere med sans for iscenesatte skandaler opnået stor betydning i Rusland for udvikling af nye sociale rollefag, bl.a. ved at benytte masker og pantomime i sine forestillinger, som fx Jean Genets Stuepigerne 1988, hvor stuepigerne blev spillet af mænd, samt Puccinis Madame Butterfly 1991 og Oscar Wildes Salome 1998. 